ПРОТОКОЛ № 29
от заседанието на Комисия по правни въпроси 
на Висшия съдебен съвет, проведено на 29 септември 2014 г.

Днес, 29 септември 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
						КАРОЛИНА НЕДЕЛЧЕВА									НЕЗАБРАВКА СТОЕВА 
												
На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – старши експерт-юрисконсулт.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:
	- Обобщен доклад-анализ на резултатите от проведена анкета за дейността на ВСС през 2013 г., в изпълнение на решение на КПК от 14.01.2014 г.;
	- Писмо от Милена Гунчева – председател на Центъра по спогодби и медиация към СРС и СГС с предложение за провеждане на втора среща за обсъждане приемането на професионалната помощ на Виктор Шахтер и на Фондацията за инициативи за устойчиво развитие на правосъдието;
	- Писмо от Министерство на правосъдието във връзка със сключения от ВСС договор с „Информационно обслужване” АД за изразяване на становище по писмо изх. № 520/19.08.2014 г. на ВКС;
	- Писмо от съдии от Административен съд гр. Стара Загора относно избор на административен ръководител – председател на Административен съд гр. Стара Загора;
	- Писмо от Съюза на юристите в България с изпратени доклади и изказвания във връзка с проведената на 28.02.2014 г. Експертна кръгла маса на тема: „Индивидуалната конституционна жалба – за и против”.

Д Н Е В Е Н   Р Е Д:

1. ОТНОСНО: Проект на Споразумение между ВСС, „СИБАНК” ЕАД, ОС-Бургас и РС-Бургас.

КОМИСИЯТА ПО ПРАВНИ ВЪПРОСИ
Р Е Ш И:

1.1. Предлага на ВСС да одобри проекта на Споразумение между ВСС, „СИБАНК” ЕАД, ОС-Бургас и РС-Бургас.
1.2. Предлага на ВСС да упълномощи процесуалния представител Саша Харитонова – директор на дирекция „Правна” в АВСС да подпише Споразумението.
1.3. Точката да бъде включена в дневен ред за заседанието на ВСС на 09.10.2014 г.

2. ОТНОСНО: Писмо от Главния прокурор относно изпълнение на решение на ВСС по протокол № 8/2014 г., т. 75.3.

КОМИСИЯТА ПО ПРАВНИ ВЪПРОСИ
Р Е Ш И:
	
2.1. Информацията, която искаме да ни бъде предоставяна за попълване на създадения регистър е явна. Не е необходимо предоставянето на класифицирана информация.
2.2. Да се прегледа вътрешния регистър на наказателните производства, образувани срещу съдия, прокурор или следовател, както и такива срещу неизвестен извършител, по които като обвиняеми са привлечени съдия, прокурор или следовател, като за наказателните производства, които са се проточили във времето повече от две години, се изиска допълнителна информация от Прокуратурата.
2.3. Решението по т. 2 да се предостави на Главния секретар на ВСС.

3. ОТНОСНО: Решение на комисия „Бюджет и финанси” от 17.09.2014 г. относно запитване от Главния прокурор за начина на определяне заплащането на допълнително възнаграждение за придобит трудов стаж и професионален опит при командирован магистрат, съгласно чл. 227, ал. 3 от ЗСВ.
КОМИСИЯТА ПО ПРАВНИ ВЪПРОСИ
Р Е Ш И:

3.1. Изпраща запитването на дирекция „Финанси и бюджет” за становище, с оглед уеднаквяване практиката на органите на съдебната власт, на основание чл. 63, т. 3, б.б. „Ц” и „Ч” от Правилника за организация на дейността на ВСС и неговата администрация. 

4. ОТНОСНО: Писмо от председателя на Апелативен съд гр. Пловдив относно изчисляване размера на допълнителното месечно възнаграждение за придобит трудов стаж и професионален опит на съдебни служители, назначени преди решението на ВСС по протокол № 37/31.07.2014 г.,доп.т. 29.

КОМИСИЯТА ПО ПРАВНИ ВЪПРОСИ
Р Е Ш И:

4.1. Решението на ВСС по протокол № 37/31.07.2014 г., доп. т. 29 се отнася и за заварените случаи, но с действие занапред, доколкото в същото не е посочена дата на назначаване на съдебни служители.
4.2. Изпраща решението на Комисия „Бюджет и финанси”, с оглед установяване на необходимите бюджетни ресурси и на Комисия „Съдебна администрация” за уточняване броя на съдебните служители, за които е относимо това решение.

5. ОТНОСНО: Обобщение на получените становища от окръжните съдилища във връзка с предложени варианти за уредба на процедурата по преминаване на регистрация на юридическите лица с нестопанска цел в обществена полза при Министерство на правосъдието към Агенция по вписванията.

КОМИСИЯТА ПО ПРАВНИ ВЪПРОСИ
Р Е Ш И:

5.1. Приема направеното обобщение на получените становища от окръжните съдилища във връзка с предложени варианти за уредба на процедурата по преминаване на регистрация на юридическите лица с нестопанска цел в обществена полза при Министерство на правосъдието към Агенция по вписванията.
5.2. Обобщението на получените становища от окръжните съдилища да се изпрати на Министерство на правосъдието за сведение на работната група.

6. ОТНОСНО: Извлечение от протокол № 40/08.07.2014 г. на Комисията по предложенията и атестирането относно мотивирано становище на конкурсната комисия за оценяване на кандидатите, участващи в конкурса за повишаване в длъжност и преместване на длъжността „съдия” в окръжен съд, наказателно отделение, проведен на 11-18.06.2014 г., /отложена точка от 28.07.2014 г. за становище./.

КОМИСИЯТА ПО ПРАВНИ ВЪПРОСИ
Р Е Ш И:

6.1. Към настоящия момент Закона не предвижда възможност за преодоляване на конкурсната процедура при преминаването от по-висока по степен длъжност в по-ниска.
6.2. Решението да се изпрати на Комисия по предложенията и атестирането.

7. ОТНОСНО: Решение на Комисия „Международна дейност” от 17.09.2014 г. във връзка с предложение на Главния прокурор относно информация – отчет за изпълнението на Плана за действие на Прокуратурата на Република България.

КОМИСИЯТА ПО ПРАВНИ ВЪПРОСИ
Р Е Ш И:

7.1. Приема за сведение решението на Комисия „Международна дейност” от 17.09.2014 г. във връзка с предложение на Главния прокурор относно информация – отчет за изпълнението на Плана за действие на Прокуратурата на Република България.

8. ОТНОСНО: Решение на Комисия „Публична комуникация” от 17.09.2014 г. относно предложение на председателя на Районен съд гр. Нови пазар за въвеждане на единни стандарти за всички органи на съдебната власт за изработване и използване на графични символи – лого на отделните органи, оформянето на официалната кореспонденция, използването на еднакви печати.

КОМИСИЯТА ПО ПРАВНИ ВЪПРОСИ
Р Е Ш И:

8.1. Подкрепя предложението на Комисията по анализ и отчитане степента на натовареност на ОСВ от 23.09.2014 г. за обсъждане в Годишната програма на ВСС за 2015 г.
8.2. Решението да се изпрати на КАОСНОС, КПКИТС и КПК за сведение.

9. ОТНОСНО: Писмо от Софийски адвокатски съвет с отправена молба до председателите на съдилища относно изготвяне на надлежно оформени писма с искания до САС за определяне на адвокати за особени представители, които да съдържат всички необходими реквизити, посочена сума за адвокатски хонорар, съобразена с Наредба № 1 на ВАС, както и посочен срок за плащането й.

КОМИСИЯТА ПО ПРАВНИ ВЪПРОСИ
Р Е Ш И:

9.1. Писмото от Софийския адвокатски съвет да се изпрати на председателите на съдилища за сведение и изпълнение.

10. ОТНОСНО: Писмо от Софийски адвокатски съвет с предложение за иницииране на промяна в ЗПП и Наредбата за заплащане на правната помощ.

КОМИСИЯТА ПО ПРАВНИ ВЪПРОСИ
Р Е Ш И:

10.1. Писмото от Софийския адвокатски съвет да се изпрати на председателите на съдилища за сведение.

11. ОТНОСНО: Становище от Калин Иванов Божков от гр. София относно кандидатурата на Таня Райковска за заемане на поста председател на Върховен касационен съд.

КОМИСИЯТА ПО ПРАВНИ ВЪПРОСИ
Р Е Ш И:

11.1. Приема за сведение становището на Калин Иванов Божков от гр. София относно кандидатурата на Таня Райковска за заемане на поста председател на Върховен касационен съд.

12. ОТНОСНО: Писмо от КПЕПК относно становище от директора на Професионална гимназия по икономика в гр. Сливен в подкрепа на кандидатурата на Ангел Димитров Гагашев за административен ръководител-председател на Окръжен съд гр. Сливен.

КОМИСИЯТА ПО ПРАВНИ ВЪПРОСИ
Р Е Ш И:

12.1. Приема за сведение писмото на КПЕПК относно становище от директора на Професионална гимназия по икономика в гр. Сливен в подкрепа на кандидатурата на Ангел Димитров Гагашев за административен ръководител-председател на Окръжен съд гр. Сливен.

13. ОТНОСНО: Становище от представители на сливенската общественост и въпроси относно кандидатурата на Ангел Димитров Гагашев за административен ръководител-председател на Окръжен съд гр. Сливен.

КОМИСИЯТА ПО ПРАВНИ ВЪПРОСИ
Р Е Ш И:

13.1. Приема за сведение становището на представители на сливенската общественост и въпроси относно кандидатурата на Ангел Димитров Гагашев за административен ръководител-председател на Окръжен съд гр. Сливен.

14. ОТНОСНО: Становище от Живко Желев Бъчваров – общински деятел от гр. Сливен относно кандидатурата на Ангел Димитров Гагашев за административен ръководител-председател на Окръжен съд гр. Сливен.

КОМИСИЯТА ПО ПРАВНИ ВЪПРОСИ
Р Е Ш И:

14.1. Приема за сведение становището на Живко Желев Бъчваров – общински деятел от гр. Сливен относно кандидатурата на Ангел Димитров Гагашев за административен ръководител-председател на Окръжен съд гр. Сливен.

Обединява т. 15 и т. 16
15. ОТНОСНО: Сигнал от адв. Владислав Владимиров Богоров от гр. Перник по реда на глава Осма от АПК до Софийски районен съд.
16. ОТНОСНО: Сигнал от адв. Владислав Владимиров Богоров от гр. Перник по реда на глава Осма от АПК до Инспектората към ВСС.

КОМИСИЯТА ПО ПРАВНИ ВЪПРОСИ
Р Е Ш И:

ИЗПРАЩА сигналите по т. 15 и т. 16 на Комисия „Професионална етика и превенция на корупцията”, по компетентност.

ДОПЪЛНИТЕЛНИ ТОЧКИ:

17. ОТНОСНО: Обобщен доклад-анализ на резултатите от проведена анкета за дейността на ВСС през 2013 г., в изпълнение на решение на КПК от 14.01.2014 г.

КОМИСИЯТА ПО ПРАВНИ ВЪПРОСИ
Р Е Ш И:

17.1. Приема за сведение обобщения доклад-анализ на резултатите от проведена анкета за дейността на ВСС през 2013 г., в изпълнение на решение на КПК от 14.01.2014 г.

	18. ОТНОСНО: Писмо от Милена Гунчева – председател на Центъра по спогодби и медиация към СРС и СГС с предложение за провеждане на втора среща за обсъждане приемането на професионалната помощ на Виктор Шахтер и на Фондацията за инициативи за устойчиво развитие на правосъдието.

КОМИСИЯТА ПО ПРАВНИ ВЪПРОСИ
Р Е Ш И:

	18.1. Не възразява провеждането на втора среща за обсъждане приемането на професионалната помощ на Виктор Шахтер и на Фондацията за инициативи за устойчиво развитие на правосъдието.
	18.2. Решението да се изпрати на Комисия „Международна дейност”.
	19. ОТНОСНО: Писмо от Министерство на правосъдието във връзка със сключения от ВСС договор с „Информационно обслужване” АД за изразяване на становище по писмо изх. № 520/19.08.2014 г. на ВКС.

КОМИСИЯТА ПО ПРАВНИ ВЪПРОСИ
Р Е Ш И:
	
19.1. ОТЛАГА разглеждането на т. 19 за следващо заседание на комисията.

	20. ОТНОСНО: Писмо от съдии от Административен съд гр. Стара Загора относно избор на административен ръководител – председател на Административен съд гр. Стара Загора.

КОМИСИЯТА ПО ПРАВНИ ВЪПРОСИ
Р Е Ш И:

	20.1. Приема писмото за анонимно и оставя без разглеждане.

	21. ОТНОСНО: Писмо от Съюза на юристите в България с изпратени доклади и изказвания във връзка с проведената на 28.02.2014 г. Експертна кръгла маса на тема: „Индивидуалната конституционна жалба – за и против”.

КОМИСИЯТА ПО ПРАВНИ ВЪПРОСИ
Р Е Ш И:

	21.1. Приема за сведение писмото на Съюза на юристите в България с изпратени доклади и изказвания във връзка с проведената на 28.02.2014 г. Експертна кръгла маса на тема: „Индивидуалната конституционна жалба – за и против”.
	21.2. Изпраща копие от докладите и изказванията на Министерство на правосъдието, като изразяваме готовност за участие в работна група.

ПРЕДСЕДАТЕЛ
НА КОМИСИЯТА:		     
                          ЮЛИАНА КОЛЕВА

Директор на дирекция „Правна”:
    		          С. Харитонова

Сътрудник на КПВ:
                               М. Георгиева